கேள்வி: பனை ஓலை விசிறித்தொண்டை ஓணான் - சொற்பிறப்பியல் பற்றி விளக்கவும்.
பதில்: ''சீதானா விசிரி''யின் சிற்றினப் பெயரானது பனை இலையில் கையால் தயாரிக்கப்படும் விசிறியைக் குறிக்கும். இந்த ஓணான் காணப்படும் பகுதியின் மொழியான தமிழ் மொழி வார்த்தையிலிருந்து பெறப்பட்டது. இந்தச் சிற்றினத்தின் அசைதாடி பனை ஓலை விசிறியை ஒத்திருப்பதால் இப்பெயர் பெற்றது.
கேள்வி: பனை ஓலை விசிறித்தொண்டை ஓணான் - விளக்கம் பற்றி விளக்கவும்.
பதில்: பரந்த நீல நிறத்தால் சூழப்பட்ட ஒரு பெரிய ஆரஞ்சு புள்ளியுடன் வலுவான அலைவடிவ அசை தாடியினைக் கொண்டு இப்பேரினத்தின் பிற சிற்றினங்களிலிருந்து வேறுபடுகிறது. சீ. விசிரியின் அசைதாடி உடற்பகுதியில் 56% வரை நீண்டுள்ளது. இது ''சீதானா பாண்டிசெரியானா'', ''சீ. பாகிரி'' மற்றும் ''சீ. தேவகை'' ஆகியவற்றை விட விகிதாசார அளவில் பெரியது. ''சீ. விசிரி'', ''சீ. பாண்டிசெரியானா'' உட்கோட்டு இனங்களிலிருந்து நீளத்தின் அடிப்படையில் வேறுபடுகிறது.
கேள்வி: பனை ஓலை விசிறித்தொண்டை ஓணான் - சூழலியல் பற்றி விளக்கவும்.
பதில்: இந்தியா தமிழ்நாடு பகுதியில் காணப்படும் ''சீதானா விசிரி'', கடலோர மணல் குன்றுகள், புல்வெளி, சமவெளி மற்றும் ''சீமைக் கருவேலம்'' காணப்படும் பகுதிகளில் அதிக அளவில் வாழ்கிறது. ''சீ. விசிரி'', ''யூட்ரோபிசு கரினாட்டா'', ''யூட்ரோபசு பிப்ரோனி'' மற்றும் ''கலோட்சு வெர்சிகலர்'' ஆகியவற்றுடன் ஒத்த பகுதிகளில் காணப்படுகிறது. ''சி. விரிசி'' முட்டையிட்டு இனப்பெருக்கம் செய்யும் விலங்காகும். இவை இலையுதிர்காலத்தில் (செப்டம்பர் மற்றும் அக்டோபர்) இனப்பெருக்கம் செய்யும்.